recursal/SuperWikiNEXT-32B huggingface dataset:
**עטלף פירות זהוב-כיפה** (שם מדעי: ***Acerodon jubatus***) הוא מין של עטלף ממשפחת עטלפי הפירות החי רק באיי הפיליפינים והוא העטלף הגדול ביותר בעולם.

זהו מין העטלף הגדול ביותר בעולם. מוטת כנפיו יכולה להגיע לאורך 1.5–1.7 מטר (170 ס"מ) ומשקלו ל-0.7–1.2 ק"ג. הוא בעל גוף חום כהה עם ראש שחור וכיפה זהובה, ממנה קיבל את שמו והגב ורוד כהה.

העטלף חי ביערות הגשם של הפיליפינים ופעיל במשך היום. הוא חי בחבורות תלוי הפוך בין הענפים ומחפש עצי פרי בשלים. הוא יכול לעוף עד 40 ק"מ ביום בחיפוש פירות, פרחים ועלים של פירות טרופיים. הוא מחבב במיוחד עצי Syzygium, פיקוס ושיזף.

העטלפים נחים בין הענפים בחבורות של מעל 150,000 פרטים. דבר זה מושך הרבה טורפים אך גם נותן לקבוצה אפשרות להתגונן מפניהם על ידי הסתחררות מבלבלת. הלהקה גם עוזרת לנקבות ללדת ולטפל בצאצאה המסתייעת בחבריה.

עטלפים אלה חיים הרחק מבני אדם ונעשו פגיעים עם כריתת היערות.

קישורים חיצוניים
----------------

ויקישיתוף מדיה וקבצים בנושא **עטלף פירות זהוב-כיפה** בוויקישיתוף
* עטלף פירות זהוב-כיפה, באתר ITIS (באנגלית)
* עטלף פירות זהוב-כיפה, באתר NCBI (באנגלית)
* עטלף פירות זהוב-כיפה, באתר Animal Diversity Web (באנגלית)
* עטלף פירות זהוב-כיפה, בבסיס הנתונים ARKive (באנגלית)
* עטלף פירות זהוב-כיפה, באתר האנציקלופדיה של החיים (באנגלית)
* עטלף פירות זהוב-כיפה, באתר GBIF (באנגלית)

הערות שוליים
------------

1. ↑  עטלף פירות זהוב-כיפה באתר הרשימה האדומה של IUCN

עטלף בהשוואה לאדם
**לואיק גאש** (בצרפתית: **Loïc Gasch**; נולד ב-13 באוגוסט 1994) הוא אתלט שווייצרי, סגן אלוף עולם באולם (בלגרד 2022) בקפיצה לגובה.

ביוגרפיה
--------

גאש נולד וגדל בסן-קרואה שבשווייץ.

### 2018

באליפות אירופה שנערכה באוגוסט בברלין שבגרמניה סיים במקום עשירי בקפיצה לגובה בתוצאה של 2.19 מטר.

### 2021

באולימפיאדת טוקיו שנערכה ביולי-אוגוסט סיים במקום 23 בקפיצה לגובה בתוצאה של 2.21 מטר.

### 2022

#### סגן אלוף עולם באולם

באליפות העולם שנערכה במרץ בבלגרד שבסרביה זכה במדליית כסף בקפיצה לגובה בתוצאה של 2.31 מטר, אחרי וו סאנג-הייוק מקוריאה הדרומית (2.34 מטר) ולפני ג'אנמרקו טאמברי מאיטליה והאמיש קר מניו זילנד (2.31 מטר).

באליפות העולם שנערכה ביולי ביוג'ין שבאורגון, ארצות הברית, סיים במקום 22 בקפיצה לגובה בתוצאה של 2.21 מטר.

### 2023

באליפות אירופה באולם שנערכה במרץ באיסטנבול שבטורקיה סיים במקום שביעי בקפיצה לגובה בתוצאה של 2.15 מטר.

שיאים אישיים
------------

### אצטדיון

* קפיצה לגובה: 2.33 מטר (2021)

### אולם

* קפיצה לגובה: 2.31 מטר (2022)

קישורים חיצוניים
----------------

* לואיק גאש, באתר olympedia.org
* לואיק גאש, באתר התאחדות האתלטיקה הבין-לאומית

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14453258

 |
**פרולקטינומה** (באנגלית: **Prolactinoma**) היא גידול שפיר, מפריש פרולקטין, שממוקם בבלוטת יותרת המוח. היא הסוג השכיח ביותר של גידולים שפירים ומפרישים של הבלוטה. תסמיני הפרולקטינומה משתנים בין גברים לבין נשים, ונגזרים ברובם מרמות פרולקטין גבוהות בדם. לעיתים, תסמינים נגרמים בגלל גדילה מקומית של הגידול ולחץ על מבנים סמוכים. כך למשל, לחץ על העצב הקרניאלי השלישי עלול להוביל לראייה כפולה (דיפלופיה (אנ')).

אטימולוגיה
----------

המילה 'פרולקטינומה' היא הלחם של שלוש מילים:

1. פרו - לפני, לקראת.
2. לקטין - חלב.
3. סיומת 'אומה' - סיומת אופיינית לגידולים שפירים.

תסמינים
-------

עיקר התסמינים נובע מחשיפה לרמות פרולקטין גבוהות בדם - רמות שמעודדות ייצור חלב מוגבר בשדיים. לצד זאת, הפרשת חלב אינה מן ההכרח, וחולים רבים אינם סובלים ממנה. בקרב נשים, רמות פרולקטין גבוהות עלולות להוביל להפרעות בווסת (עד כדי אל-ווסת) ולירידה בחשק המיני, כמו גם לשיעור יתר ולהופעת פצעונים מסוג אקנה. בקרב גברים, הדבר עלול להתבטא בבעיות זקפה, ירידה בשיעור הגוף והפנים, וגינקומסטיה (הנצת שדיים).

בקרב שני המינים, רמות פרולקטין גבוהות עלולות לגרום לירידה בצפיפות העצם (אוסטאופניה או אוסטאופורוזיס), וגם - בעקבות השפעה מקומית של גדילת הגידול - להפרעות בראייה ו/או לכאבי ראש.

איבחון
------

כאשר מתקיים חשד קליני בעקבות אחד התסמינים שלעיל, אלו האמצעים האבחנתיים שעומדים לרשות הרפואה:

1. בדיקות מעבדה - בפרט, בדיקת רמות פרולקטין. יש לציין שעל-פי-רוב בתהליך האבחון של פרולקטינומה נמדדות גם רמות הורמוני-מין אחרים כגון אסטרדיול, פרוגסטרון, טסטוסטרון וכיוצא בזה.
2. הדמיה של המוח - הדמיית הבחירה כעת היא MRI עם חומר ניגוד.
3. בדיקות ראייה - בפרט לבדיקת שדות ראייה.

טיפול
-----

שתי גישות טיפוליות עקרוניות הן:

1. דיכוי תרופתי של הגידול, על ידי תרופות ממשפחת האגוניסטים לדופאמין (כגון, קברגולין).
2. טיפול ניתוחי - הסרה כירורגית של הגידול. ההליך מבוצע כאשר אין מושגת שליטה פרמקולוגית בגידול ובהיעדר קונטרה-אינדיקציות להתערבות ניתוחית (למשל, פלישה של הגידול לסינוסים).

קישורים חיצוניים
----------------

ויקישיתוף מדיה וקבצים בנושא **פרולקטינומה** בוויקישיתוף
* 
* 

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**טַבלׇנִית זְהוּבַת-זֵר** או "**טבלנית זהובת הזר** (שם מדעי: *Dytiscus circumflexus*) היא מין חיפושית גדולה ממשפחת השחיניתיים.

### התנהגות

הטבלנית חיה במקווי מים מתוקים. היא שוחה בעזרת רגליה האמצעיות והאחוריות המשמשות אותה כמשוטים. זחלי מין אלו חיים במים ושוחים בעזרת רגליהם השעירות ופיתולי גופם. התגלמותה מתבצעת באדמה. את ביציה היא מטילה לתוך רקמת צמחים. הטבלנית נושמת דרך חלקה האחורי של הגוף המתרומם מעל פני המים, והאוויר נקלט בפתחי נשימה שמתחת לכנפי החפייה. החיפושית היא טורפת הניזונה מחרקים אחרים, סרטנאים, תולעים, ראשנים ודגים קטנים.

### מראה

מראה הטבלנית - חומה-שחורה ושוליה זהובים. אורכה מגיע עד 3.3 ס"מ.

תפוצה
-----

תפוצתה בעבר הייתה בצפון הארץ ובמרכזה, אך כיום, לאחר הכחדה עקב ריסוס בלתי מבוקר, נותרו פרטי המין רק בגולן.

קישורים חיצוניים
----------------

ויקישיתוף מדיה וקבצים בנושא **טבלנית זהובת-זר** בוויקישיתוף
* טבלנית זהובת-זר, באתר ITIS (באנגלית)
* טבלנית זהובת-זר, באתר NCBI (באנגלית)
* טבלנית זהובת-זר, באתר האנציקלופדיה של החיים (באנגלית)
* טבלנית זהובת-זר, באתר GBIF (באנגלית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"טבלנית זהובת-זר"**.
**מנהיגים - ארגון מנהלי בתי הספר** הוא עמותה השואפת להפוך לאיגוד מקצועי המייצג מנהלים במערכת החינוך בישראל בפני הממשלה והגופים העוסקים בחינוך. בארגון חברים (נכון ל-2023) למעלה מ-1,500 מנהלי בתי ספר מכל רחבי ישראל, בכל זרמי החינוך: הממלכתי, ממלכתי-דתי, ערבי, בגנים, בבתי הספר היסודיים ובתיכונים.

מבנה הארגון
-----------

ארגון מנהיגים הוא איגוד מקצועי, א-פוליטי, העוסק אך ורק בתכנים המקצועיים והטכניים של הניהול.

* בראש הארגון עומדות שתי יושבות ראש בשיתוף.
* הנהלת הארגון המונה 15 חברים. נכון לעכשיו זהו גוף לא נבחר.
* לארגון יש מנכ"ל המנהל את פעילותו המקצועית.

בין ארגון מנהיגים להסתדרות המורים וארגון המורים
-----------------------------------------------

הארגונים הוותיקים אינם רואים בעין יפה את הארגון החדש, ומתיימרים לייצג בעצמם את המנהלים. נכון ל-2023 טרם הוכר הארגון כארגון יציג.

נושאים מקודמים על ידי הארגון
----------------------------

* הכרה בניהול בית ספר כפרופסיה נפרדת מהוראה
* שינויים מבניים במערכת החינוך
* קידום מעמד המנהל
* השמעת קולם של המנהלים בסוגיות חינוכיות בוועדות הכנסת ובמשרד החינוך.

קישורים חיצוניים
----------------

* 

* אתר האינטרנט הרשמי של מנהיגים
* מנהיגים, ברשת החברתית פייסבוק
* מנהיגים, באתר "גיידסטאר ישראל"

הערות שוליים
------------



|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007372064905171

 |
בגדי ספורט עבור קירות טיפוס
בגדי ספורט לריצה
**בגדי ספורט** הם פרטי הלבשה והנעלה, המשמשים לספורט או פעילות גופנית. נהוג להשתמש בבגדי ספורט ברוב ענפי הספורט וסוגי הפעילות הגופנית, מטעמים פרקטיים, נוחות או בטיחות. 

בגדי ספורט טיפוסיים כוללים מכנסיים קצרים, אימוניות, חולצות, חולצות טניס וחולצות פולו. בגדי ספורט המותאמים לענפי ספציפיים כוללים חליפות צלילה (שחייה, צלילה או גלישה), חליפות סקי (סקי), בגדי הגוף (התעמלות). הנעלה ספורטיבית כוללת נעלי סניקרס. בגדי ספורט כוללים גם לבנים ופרטי לבוש תחתונים, כמו מגן ביצים וחזיית ספורט. בגדי ספורט משמשים גם כלבוש בלתי פורמלי. 

עבור מרבית ענפי הספורט הספורטאים לובשים שילוב של פריטי בגדים שונים, למשל, נעלי ספורט, מכנסיים וחולצות. בכמה ענפי ספורט נדרש ציוד מגן, כגון קסדות או פוטבול אמריקאי שריון גוף.

שיקולים פונקציונליים
--------------------

בגדי ספורט על פי רוב נועדו להיות קלילים כדי לא להכביד על הלובש. לפעילויות כמו רכיבה על אופניים, חשוב שהלבוש לא יהיה מגושם מדי ויצמצם את החיכוך עם הסביבה בזמן התנועה.

מצד שני, בגדי ספורט צריכים להיות משוחררים מספיק כדי לא להגביל את התנועה. לחלק מענפי הספורט יש דרישות ייחודיות עבור סגנון הלבוש הנדרש, לדוגמה קייקוגי (keikogi) בשימוש קראטה. ציוד מגן נדרש עבור פעילויות ספורטיביות שעלולות להיות מסוכנות כמו סיף, פוטבול אמריקאי, או הוקי קרח.

מאפיינים תרמיים
---------------

בגדי ספורט מיועדים לתת מענה על צורכי הבידוד התרמי של הלובש. במצבים חמים בגד הספורט צריך לסייע לקירור הגוף, בעוד שבמצבים קרים, בגד הספורט צריך לסייע בשמירה על חום הגוף.

ראו גם
------

* ספורטאי
* ציוד שחייה
* אולם ספורט

קישורים חיצוניים
----------------

ויקישיתוף מדיה וקבצים בנושא **בגדי ספורט** בוויקישיתוף
**פרנהייט 451** (באנגלית: **Fahrenheit 451**) הוא סרט קולנוע בריטי מסוגת מדע בדיוני דיסטופי משנת 1966 בבימויו של פרנסואה טריפו.
זה היה סרטו הראשון של טריפו בצבע והיחידי באנגלית.

התסריט נכתב על ידי פרנסואה טריפו וז'אק-לואי רישאר והוא מבוסס על רומן בשם זה מאת ריי ברדבורי משנת 1953.

הסרט היה מועמד לפרס אריה הזהב בפסטיבל הסרטים בוונציה ב-1966.

תקציר העלילה
------------

גאי מונטאג (אוסקר ורנר) משתייך ליחידת כבאים הנקראת "פרנהייט 451". מדי פעם הוא מוזעק בכבאית עם אנשי צוותו, אבל מטרתם היא לא לכבות שריפות אלה למצוא ספרים ולשרוף אותם. הם לא מצוידים במים אלא בלהביורים. המשטר הטוטליטרי אוסר על אחזקה וקריאת ספרים המטים את האזרחים הנאמנים מציות אחיד למשטר.

הם מוזעקים על ידי אזרחים מלשינים. ברחבי העיר פזורות תיבות אדומות המסומנות ב-451 והאזרחים מטילים לתוכן את מכתבי ההלשנה על שכניהם המחזיקים ספרים.

מונטאג מרוצה מעבודתו ואין לא שום הרהורי חרטה על כך. יש לו מדים יפים, עבודה קבועה והבוס שלו, הקפטן (סיריל קיוזאק), מרוצה ממנו ומבטיח לו קידום. הוא מגיע לעבודה ובחזרה במונורייל. אשתו לינדה (ג'ולי כריסטי) מבלה שעות רבות בבית בצפייה במסך טלוויזיה ענק בו היא מוזנת בתכנים מהשלטון באופן אינטראקטיבי.

יום אחד הוא פוגש במונורייל בחורה צעירה בשם קלריסה (ג'ולי כריסטי - בתפקיד כפול) העובדה כמורה. מתפתחת ביניהם שיחה על חשיבות הספרים והיא מנסה לשכנע אותו בחשיבותם ונוטעת ספק ראשון במוחו של מונטאג.

באחת הפעולות מגיעים מונטאג וצוותו לביתה של אספנית ספרים. בהוראת הקפטן הם עורמים את הספרים ומבקשים לשרפם אך האשה מסרבת להתפנות, מדליקה את הספרים ונשרפת אתם.

מונטאג מזועזע ומתחיל לקרא בביתו את דייוויד קופרפילד ולאחריו ספרים רבים. קלריסה מפוטרת מבית הספר בגלל דעותיה העצמאיות וכשמונטאג מגיע איתה לבית הספר בורחים ממנה התלמידים בפחד וחפציה נזרקים אליה. היא מודיעה למונטאג שהחליטה לברוח למקום "אנשי הספר".

לינדה מלשינה על בעלה שהוא מחזיק וקורא ספרים. כשהוא מגיע לעבודה הוא מופתע שהכבאית מגיעה לביתו. הקפטן והכבאים מוצאים את הספרים ומתכוננים לשריפה. הקפטן שולף ספר ממעילו של מונטג אך זה מתנגד וכשהקפטן מאיים עליו באקדח הוא מכוון אליו להביור ושורף אותו עם הספרים.

מונטאג נמלט על נפשו כשהשלטונות מחפשים אחריו. בהגיעו למקום "אנשי הספר" הוא צופה בטלוויזיה על "לכידתו" בידי השלטונות. הוא נפגש שם עם אנשים שנמלטו מהשלטון. כל אחד אחראי לדעת בעל פה ספר אחד כדי להעבירו לדורות הבאים לאחר שהשלטון יפול ואפשר יהיה להדפיסם. הוא אחראי על סיפורי מסתורין ודמיון של אדגר אלן פו.

ראו גם
------

* פרנהייט 451 (סרט, 2018)

קישורים חיצוניים
----------------

* "פרנהייט 451", במסד הנתונים הקולנועיים IMDb (באנגלית)
* "פרנהייט 451", באתר נטפליקס
* "פרנהייט 451", באתר AllMovie (באנגלית)
* "פרנהייט 451", באתר Rotten Tomatoes (באנגלית)
* "פרנהייט 451", באתר אידיבי
* "פרנהייט 451", במסד הנתונים הקולנועיים KinoPoisk (ברוסית)
* פרנהייט 451, באתר אנציקלופדיה בריטניקה (באנגלית)
* קדימון לסרט פרנהייט 451, באתר יוטיוב

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX4203807
* BnF: cb13562115g (data)
* GND: 4289488-8
* LCCN: no2014079725
* SUDOC: 05253832X
* VIAF: 185164166
* WorldCat (עם VIAF): 185164166

 |
**עדי גרסיאל** (נולד ב-1964) הוא עיתונאי, סאטיריקן ומרצה ישראלי. היה עורך בעיתון "בשבע".

קורות חיים
----------

גרסיאל, יליד תל אביב, בנם של פרופסור משה גרסיאל, וד"ר בת שבע גרסיאל. הוא בוגר הנדסת חשמל בפקולטה להנדסת חשמל בטכניון ועבד כ-15 שנה בחברות היי-טק שונות. במקביל לעבודתו החל לכתוב את המדור הסאטירי של "נקודה" ("ברצינות") בראשית שנות ה-90, ותרם חומרים לפינה הסאטירית ביומן "ערוץ 7" ולמדור הסאטירה של מעריב, "סימני נפט". כמו כן נמנה עם חברי סגל תוכנית ההומור "כולנו חכמים בלילה" ששודרה בערוץ הראשון בהנחיית אבשלום קור. 

בשנת 2003 הצטרף לסגל "בשבע" כעיתונאי וערך המדורים בעיתון וכותב בו טור ביקורת תקשורת עד פברואר 2017. כמו כן הוא מעביר הרצאות בנושאי תקשורת וסאטירה במכללות ואירועי תרבות. 

בשנת 2008 ערך (יחד עם אסתי רמתי) את הספר "אהבה ומצוות אחרות" בהוצאת ידיעות ספרים. הספר הוא אסופה של סיפורים קצרים של יוצרים דתיים צעירים על אהבה, זוגיות ומשמעות החוויה הדתית. 

גרסיאל נשוי לטליה ואב לשלוש בנות ומתגורר בפתח תקווה.

קישורים חיצוניים
----------------

* עדי גרסיאל, ברשת החברתית פייסבוק
* עדי גרסיאל, ברשת החברתית LinkedIn
* עדי גרסיאל, ב"לקסיקון הספרות העברית החדשה"

פרי עטו:

* הראשון לעציון, באתר ערוץ 7, 6 באפריל 2003
* הזהרתי אותם: הם יפציצו את אשקלון, באתר ערוץ 7, 24 ביולי 2003
* עדי גרסיאל, כוח רצון - בגליון השבוע, באתר ערוץ 7, 25 במאי 2004
* סיפורי ספרא, באתר ערוץ 7, 27 באוגוסט 2004
* גם למתנחלים יש זכויות אדם, באתר ערוץ 7, 15 בדצמבר 2004
* ראיון, באתר ערוץ 7, 26 בינואר 2005
* עצמאי בשטח, באתר ערוץ 7, 22 בספטמבר 2005
* משפחה בשידור, באתר ערוץ 7, 5 בינואר 2006
* לחזור למקצוענות של פעם, באתר ערוץ 7, 2 בנובמבר 2006 (ריאיון לאחר מלחמת לבנון השנייה)
* הפקולטה למדעי הכתום, באתר ערוץ 7, 13 באוגוסט 2009

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007440948005171
* BnF: cb16166724s (data)
* ISNI: 0000 0000 7328 0980
* LCCN: no2008049092
* VIAF: 39182157
* WorldCat: lccn-no2008049092

 |
**Hay Day** הוא משחק במודל Freemium, ובו המשחקים נדרשים להקים חווה חקלאית וירטואלית. המשחק שוחרר למכשירים המריצים את מערכת ההפעלה iOS לאנדרואיד למעלה משנה מאוחר יותר, ב-20 בנובמבר 2013. על פי דו"ח החברה שפיתחה את המשחק, המשחק, יחד עם Clash of Clans שגם הוא בבעלות החברה, הניבו רווחים של למעלה מ-30 מיליון דולר מדי חודש. בשנת 2013, המשחק היה הרביעי בגודל הרווחים שהניב למפתחיו.

עלילה
-----

בפתיח למשחק, דודו של השחקן לא מסוגל לטפל עוד בחווה שלו והאחריות עליה מועברת אליו. המשחק מתחיל עם הדרכה של הדחליל המלמד את השחקן תכונות בסיסיות במשחק. לאחר מכן השחקן ממשיך לשחק לבדו. הוא יכול להרוויח כסף על ידי מכירת תוצרתו לאחרים, ועל ידי כך הוא יכול לקנות מבנים חדשים, חיות מחמד ופריטים לקישוט החווה. במהלך המשחק נפתחות אפשרויות חדשות: מכרה, הצטרפות ל"שכונות", דרבי "שכונות" ומכירה של גידולים ומוצרים. בעשותו כך, הוא גם מרוויח נקודות ניסיון (XP), וככל שהוא צובר יותר נקודות כאלו, כך הוא מתקדם ברמות במשחק. במהלך המשחק, משלב מסוים, נחשף בפני השחקן גם אנדוס, חבר של דודו של השחקן, שמלמד את השחקן כיצד לדוג.

השחקנים יכולים להצטרף ל"שכונות", שבהן החברים יכולים לעזור אחד לשני בעת הצורך, לשוחח אחד עם השני וכמו כן לבקש או למכור פריטים מסוימים. בנוסף, באמצעות השכונות ניתן לערוך תחרויות מול שכונות אחרות.

השחקנים יכולים להצטרף לדרבי שכונות מרמה 18 והם צריכים להיות ב"שכונה" כדי להשתתף בו בדרבי הם משיגים מדליות בשביל ה"שכונה" שלהם. ככל שיש יותר מדליות ל"שכונה" כך היא יותר "טובה".

ביקורת
------

אתר Gamezebo נתן למשחק ציון 4/5, ושיבח את הדמיון בחווה ואת הגרפיקה. Pocket Gamer נתן למשחק מדליית כסף.

ראו גם
------

* Clash of Clans
* קלאש רויאל
* Boom Beach
* בראול סטארס

קישורים חיצוניים
----------------

ויקישיתוף מדיה וקבצים בנושא **Hay Day** בוויקישיתוף
* 

* אתר האינטרנט הרשמי של Hay Day (באנגלית)

הערות שוליים
------------

1. ↑  Hay Day לאנדרואיד, באתר Hay Day
2. ↑  דיוויד גילברט, Supercell מרוויחה 30 מיליון דולר בחודש מ-Clash of Clans ו-Hay Day, באתר International Business Times, ‏12 בפברואר 2014
3. ↑  ליאו מירני, מדוע משחקים בחינם הופכים ליישומונים הרווחיים ביותר, באתר Quartz, ‏30 בינואר 2014
4. ↑  בריאן לופקין, להרים בעלי חיים ולגדל יבולים זה חקלאות sim יפה, באתר GameZebo, ‏3 ביולי 2012
5. ↑  Hay Day, Pocket Gamer

| Supercell |
| --- |
| 

|  |
| --- |
| Hay Day • Clash of Clans • Boom Beach • Clash Royale • Brawl Stars |

 |
צילום מסך של ניצחון במשחק
**2048** הוא משחק וידאו לשחקן יחיד, הפועל בדפדפן ובטלפון חכם. המשחק נוצר במרץ 2014 על ידי גבְּריאֶלֶה צ'ירולי (Gabriele Cirulli), צעיר איטלקי בן 19. מטרת המשחק היא להחליק אריחים ממוספרים על גבי לוח המשחק כדי לשלב אותם וליצור אריח עם המספר 2048. המשחק כולל אלמנטים רבים מהמשחקים "Threes" ו-"1024".

צ'ירולי יצר את המשחק כמבחן עצמי, האם הוא יכול לתכנת את המשחק "1024" לבדו, והופתע לגלות שהמשחק קיבל מעל 4 מיליון מבקרים בפחות משבוע. העובדה שהמשחק פועל על קוד מקור פתוח הובילה לתוספות רבות וגרסאות. המשחק חופשי לשימוש, אבל צ'ירולי קיבל כמה מאות דולרים של תרומות מאוהדים מגרסה מוקדמת של המשחק.

אופן המשחק
----------

המשחק מתנהל על לוח משבצות בגודל 4×4, עם אריחים ממוספרים בצבעים שונים. כדי להזיז את האריחים, השחקן משתמש במקשי החצים. אם שני אריחים בעלי אותו מספר מתנגשים תוך כדי התנועה, הם יתמזגו לאריח עם ערך השווה לסכום של שני האריחים שהתנגשו. בכל תור, לאחר לחיצה על מקש חצים, אריח חדש עם ערך 2 או 4, יופיע במשבצת ריקה אקראית על הלוח.

המשחק מסתיים בניצחון כאשר האריח בעל הערך 2048 מופיע על הלוח, ומכאן שמו של המשחק. לאחר שהגיע לציון היעד, שחקן יכול להמשיך במצב ארגז חול שממשיך גם מעבר לאריח 2048. כאשר נגמרו לשחקן המהלכים החוקיים (אין משבצות ריקות ואין אריחים סמוכים בעלי אותו ערך), מסתיים המשחק, והשחקן מפסיד.

לוח תוצאות בצד הימני-עליון של מסך המשחק עוקב אחר הציון של השחקן. הציון של השחקן מתחיל באפס, וגדל בכל פעם ששני אריחים משתלבים, בערך של האריחים החדשים. כמו משחקי ארקייד רבים, הציון הטוב ביותר של המשתמש מוצג לצד הציון הנוכחי.

מתמטיקה
-------

המספר הרשום על כל אריח הוא חזקה של 2.

מספר הצעדים הדרוש להגיע לסיום המשחק תלוי באריחים החדשים המופיעים על הלוח. בכל צעד מופיע אריח חדש, שערכו 2 או 4. בתרחיש הגרוע ביותר כל האריחים החדשים יהיו בעלי ערך 2 ולכן ידרשו 1,024 צעדים לסיום המשחק. מכיוון שהסבירות לקבל אריח שערכו 4 היא 10%, תוחלת הצעדים היא 931.

דרכים לניצחון המשחק
-------------------

על ידי שמירה על ריכוז המספרים הגדולים בסדר יורד ליד אחת הפינות, ניתן לצמצם בקלות משבצות ולמזג מספרים גדולים.
דוגמה לטקטיקה שגויה: הזזת כל לוח המשחק כלפי מעלה, כלאה שורה של מספרים נמוכים מתחת למספרים גדולים יחסית, ובכך צמצמה את טווח התמרון הנדרש ליצירת מספרים גדולים יותר. ככל שיש פחות משבצות, כך קשה יותר להגיע למספרים גדולים ולנצח במשחק.
בשביל לנצח במשחק, יש לשאוף לרכז את המספרים הגדולים כמה שקרוב אחד לשני, ובסדר יורד. בצורה כזו משיגים שתי מטרות: האחת - היכולת לצמצם בקלות מספרים גדולים (צילום מס' 1), השנייה - מניעת "חורים" של מספרים קטנים שאי אפשר למזג וצמצום יכולת התמרון (צילום מס' 2)

ראו גם
------

* משחק וידאו
* משחק מחשב
* בסיס בינארי

קישורים חיצוניים
----------------

ויקישיתוף מדיה וקבצים בנושא **2048** בוויקישיתוף
* 

* אתר האינטרנט הרשמי של 2048 (באנגלית)
* גרסה עברית של המשחק (גימטריה במקום מספרים)
* רשימת משחקים מבוססים על 2048
* נעמה רק, 2048 הוא המשחק החדש שישרוף לכם כל רגע פנוי, באתר Time Out תל אביב, 17 במרץ 2014
* ארז רונן, 2048 הוא משחק הדפדפן הכי מעצבן והכי ממכר של השבוע, באתר חורים ברשת
* נמרוד צוק, ממציא 2048: "המשחק ממכר כי אין עונשים על הפסד", באתר כלכליסט, 23 במרץ 2014
* חידה על המספר המרבי שניתן להגיע במשחק (באנגלית)
* חידה על תוחלת המספר המרבי בגרסה חד־ממדית (באנגלית)

הערות שוליים
------------

1. ↑  המשחק Threes (באנגלית)
2. ↑  המשחק 1024 (באנגלית)
**אפלוסה** (באנגלית: **Appaloosa**) הוא גזע סוסים אמריקאי הידוע בזכות דפוס הפרווה המנוקד והצבעוני שלהם.
קיימות יצירות אומנות פרהיסטוריות המתארות סוסים בעלי פרווה מנוקדת בציורי מערות באירופה. וביות סוסים מנוקדים מופיע ביצירות אומנות מיוון העתיקה ומשושלת האן בסין.

מועדון סוסי האפלוסה (באנגלית:Appaloosa Horse Club) הוקם בשנת 1938. כיום, האפלוסה הוא אחד הגזעים בפופולריים ביותר בארצות הברית. קווי הדם של האפלוסה השפיעו על גזעים אחרים רבים, ולכן קיים מגוון רחב של מבני גוף בתוך הגזע.

מאפייני גזע
-----------

הגזע ידוע בעיקר בזכות פרוותו הייחודית, המנוקדת. בניגון לפינטו, לסוסי האפלוסה לרוב יש נקודות זעירים וכהות על רקע בהיר או רקע כהה עם כתם בהיר בעל נקודות כהות, בעוד שלסוסי פינטו יש כתמים בצבעים שונים (שאחד מהם לבן) ללא נקודות.

פרסה מפוספסת
בדרך כלל ניתן לראות כתמים בעור סביב הלוע, העיניים, חוטם ואיבר המין של הסוס. פרסות מפוספסות הן תכונה נפוצה ובולטת למדי באפלוסה, אך אינה ייחודית לגזע.

טווח המשקל של סוס האפלוסה נע בין 950 עד 1,250 פאונד (430 עד 570 ק"ג) וגובהו נע בין 14 ל-16 ידיים (56 ל-64 אינץ', 142 ל-570 ס"מ).

צבעי הבסיס של הגזע המוכרים על ידי מועדון סוסי האפלוסה כוללים, מפרץ, שחור, ערמון, פאלומינו, באקסקין, קרמלו, פרלינו, רואן, אפור וגרולו. 

עיניים כחולות יכולות להופיע בגזעי סוסים רבים, אך הן נפוצות ביותר אצל סוסי פינטו, אפלוסה ופיינטו. 

סוס אפלוסה בעל עין כחולה
פרוותו של סוס הפאלאבלה יכולה להופיע בדפוסים דומים לאלו של אפלוסה, אך הם אינם זהים ולכן סוס פאלאבלה הוא אינו אפלוסה.

בעיות רפואיות
-------------

סוס בעל ERU (עיוורון ירח)
לסוסי האפלוסה יש סיכוי גבוה פי 8 לפתח ERU (נקרא גם עיוורון ירח) מאשר גזעים אחרים וסיכוי גבוה אף יותר להתעוור באחת או שתי העיניים. במחקר על הגזע גילו כי LP, האלל הגורם לדפוס הכתמים הלבנים, הוא גורם סיכון ERU בגזע, כאשר הומוזיגוטים (סוסים הנושאים שני עותקים של אותו אלל, נקראים גם סוסים טהורי דם) נמצאים בסיכון הגבוה ביותר.

גזע זה נרכש בזכות יופיו הייחודי, אך לרוב ננטש ברגע שמתעוור.

שימושים
-------

גזע זה משמש רבות לרכיבה מערבית ואנגלית כאחד, כגון, ריינינג, קפיצות ראווה ומרוצי סוסים.

גלריה
-----

* 
* 
* 
* 
* סוסי אפלוסה בשלגסוסי אפלוסה בשלג
* 
* 
* 
* 
* 
* 
* 
* 
* 
* 
* 
* סוס אפלוסה (מימין) וסוס פינטו (משמאל)סוס אפלוסה (מימין) וסוס פינטו (משמאל)
* 
* 
* 
* 
* 
* 
* 
* 
* 
* 
* סוס בעל דפוס רואן אפלוסהסוס בעל דפוס רואן אפלוסה
* 
* 
* 
*

קישורים חיצוניים
----------------

ויקישיתוף מדיה וקבצים בנושא **סוס אפלוסה** בוויקישיתוף

הערות שוליים
------------

1. ↑  Ejaz Khan, History of The Appaloosa horse, EJAZ KHAN PHOTOGRAPHY, ‏June 1, 2022 (באנגלית)
2. ↑  לא ידוע, Welcome to the Appaloosa Horse Club, Appaloosa Horse Club, ‏1938 (באנגלית)
3. ↑  לא ידוע, [ The Horse Eye
Horse Anatomy (Part 1)], CAVALLUNA

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007294181405171

 |
**סיקינוס** (ביוונית: **Σίκινος**) הוא אי ועירייה יוונית באיים הקיקלאדיים וחלק מהיחידה האזורית תירה. הוא ממוקם באמצע הדרך בין האיים איוס ופולגנדרוס.

היסטוריה
--------

בעת העתיקה היה ידוע כאינואה או אוינואה ביוון העתיקה. הוא שונה מהאיים הסמוכים, כגון איוס, בכך שהוא שקט ופחות מפותח יחסית. באי ישנם שני כפרים, "אלופרוניה" על צד ים הדרום, השוכן על חוף הים ומשמש כנמל, וכפר נוסף, גבוה יותר בהרים, המכונה החורה. החורה, המוקמת על הגבעות, מורכבת משני מרכזים סמוכים, "קסטרו" במערב ו"חוריו" במזרח. מונח ה"חורה" מתאר לא רק את המרחב או המקום במובנו הפיזי, אלא גם תפיסה רחבה יותר הקשורה למשמעות תרבותית וארכיטקטונית. בהקשר זה, החורה אינה רק הליבה הגאוגרפית של האי, אלא גם מרכז החיים הקהילתיים והתרבותיים, המשקף את הזהות וההיסטוריה העשירה של המקום. יש מספר טברנות בחורה ובנמל. החוף ליד הנמל הוא אחד משני החופים החוליים הגדולים באי. באי ישנן מספר חורבות עתיקות אף על פי שחלקן מרוחקות. ישנם שלושה כבישים מרוצפים, אחד נבנה כדי להתחבר למנחת המסוקים ולחוף השני, וישנם מספר כבישי עפר מתוחזקים היטב, ושבעה שבילים ממופים. אין גישה קלה אל האי בשל הקרקע. כמעט כל שטח האי מכוסה במדרגות שהוקמו בעבר לחקלאות נרחבת. כיום רק מספר קטן מהן מנוצל ברחבי האי, רובן פועלות על סמך מענקי ממשלה. הרשות המוניציפלית ספרה 273 תושבים בסיקינוס במפקד האוכלוסין של 2011.שטח הקרקע הכולל שלה הוא 42.507 קילומטרים רבועים (16.412 מיילים רבועים). בעת העתיקה, האי כלל עיר באותו השם. נאמר שהוא נקרא מקורית אוינואה בשל גידול הגפן, אך נקרא סיקינוס לאחר בן של תואס ואוינואה. ככל הנראה המתיישבים הראשונים האי היו איונים הוא כמו רוב האיים היווניים האחרים, הוא נכבש לחשיארש הראשון במלחמות יוון–פרס, אך לאחר מכן היה חלק מהאימפריה הימית האתונאית. ישנם שרידים של העיר העתיקה הממוקמת על הר גבוה וסלעי.

עדיין קיים מקדש עתיק של אפולו, שכיום הוא הפך לכנסייה. הוא ממוקם במורד בין רכס ההרים הראשי לבין הפסגה הנמצאת יותר משמאל, עליה עומדות חורבות העיר העתיקה. אנו לומדים מכתובת שנמצאה שם שזה היה מקדשו של אפולו. האתר נבדק על ידי החוקר הבריטי תאודור בנט ואשתו בינואר 1884.

קישורים חיצוניים
----------------

* 

* אתר האינטרנט הרשמי של סיקינוס

ויקישיתוף מדיה וקבצים בנושא **סיקינוס** בוויקישיתוף

הערות שוליים
------------

1. ↑  "ΦΕΚ A 87/2010, Kallikratis reform law text" (ביוונית). Government Gazette.
2. ↑  Yasemin İnce GÜNEY, Explorations on "Chora"
3. ↑  "Population & housing census 2001 (incl. area and average elevation)" (PDF) (ביוונית). National Statistical Service of Greece.
4. ↑  *Periplus of Pseudo-Scylax, p. 19*
5. ↑  Smith 1854, s.v. Sicinos; Apollonius of Rhodes, *Argonautica* 1.625-626.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007544427505171
* GND: 4819557-1
* LCCN: n2016035642
* VIAF: 248302980
* WorldCat (עם VIAF): 248302980

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"סיקינוס"**.
באניהופינג
**באני הופ** (קפיצת ארנב, באנגלית **bunny hop** או **bunnyhop)** הוא טריק אופניים המאפשר לרוכב לשגר את האופניים שלו לאוויר כאילו קופץ מרמפה. דוושות האופניים נצמדות לרגליו של הרוכב כשהאופניים באוויר, בדומה לאופן שבו נראה שסקייטבורד נדבק לרגליו של המחליק המבצע Ollie. בעוד שהבאני הופ יכול להיות די מאתגר ללמוד, לאחר ששולטים בו, הוא פותח רמה חדשה לגמרי של הזדמנויות רכיבה עבור רוכבי BMX ורוכבי הרים כאחד. 

באני הופ הוא גם מיומנות שימושית עבור רוכב אופניים/נוסע עירוני, המאפשרת הימנעות מבורות ומפגעים אחרים, ומאפשרת עליה מהירה על מדרכה .

לעיתים קרובות, קפיצת באני נעשות על אופני BMX, שהם קטנים יותר מאופני הרים, ומכיוון שהם קלים יותר, ניתן להרים אותם ביתר קלות.

ישנן שתי שיטות לביצוע באניהופ. הראשונה, המכונה לפעמים באניהופ "אנגלי", כרוך בהרמת שני הגלגלים לאוויר בבת אחת, ובדרך כלל קל יותר לעשות זאת באמצעות אופניים עם דוושות מחוברות לרגל. השנייה, המכונה פרו הופ או באניהופ "אמריקאי", כרוך בהרמת הגלגל הקדמי של האופניים לפני הגלגל האחורי, ודורש שיווי משקל ותנועות גוף מדויקות.

טֶכנִיקָה
---------

קפיצת הארנב מבוצעת על ידי התקרבות למכשול במהירות בינונית, ידיים ורגליים כפופות מעט. בהגיעו למכשול, הרוכב צריך קודם להסיט את מרכז הכובד שלו לכיוון הגלגל האחורי של האופניים ולמשוך אחורה את הכידון, מה שגורם לגלגל הקדמי להתרומם כאילו הוא עושה מנואל. כאשר הגלגל הקדמי מגיע לגובה המקסימלי, הם 'תופסים' את חלקם האחורי של האופניים על ידי הפניית בהונותיהם כלפי מטה והפעלת כוח לאחור ולמעלה על הדוושות, תוך דחיפה מטה וקדימה על הכידון. זה עוזר לחשוב על הרמת הצמיג האחורי כמו הצמדת פרק כף היד קדימה והסטת משקלו בו זמנית. השילוב של שתי התנועות הללו מאפשר לרוכב להעלות תחילה את מרכז הכובד, ולאחר מכן לתחוב את האופניים מתחתיהן, כדי להשיג מרווח קרקע גדול יותר. הטכניקה השנייה, המבוצעת ביתר קלות על אופניים עם מתלים מלאים, היא הפעלת כוח דחיסה משקל כלפי מטה לתוך הבולמים. ברגע שהושגה דחיסה מלאה של הבולמים אז קפיצה כלפי מעלה תוך ביטול משקל של שני הבולמים בכמות שווה כך שגם הגלגלים הקדמיים וגם האחוריים לעזוב את האדמה. לעיתים מכונה טכניקה זו באני הופ אנגלי.

ראו גם
------

* רכיבה על אופניים
* אופני הרים
* אופני bmx

הערות שוליים
------------

1. ↑  "Cyclocross ditch bunny hop - YouTube". *www.youtube.com*. ארכיון מ-2021-12-22. נבדק ב-2021-01-13.

קישורים חיצוניים
----------------

ויקישיתוף מדיה וקבצים בנושא **באני הופ** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **באני הופ** |
**מועדון כדורגל נשים זורקי קרסנוגורסק** (ברוסית: **Женский Футбольный Клуб Зоркий**) היה מועדון כדורגל נשים מצליח מהעיר קרסנוגורסק שהיה קיים בשנים 2006–2015.

היסטוריה
--------

קבוצת כדורגל נשים ראשונה בקרסנוגורסק הוקמה על בסיס בית הספר לכדורגל שהיה קיים משנת 2006. 

ב-2008, בית הספר ייצג את העיר באליפות מחוז מוסקבה בכדורגל נשים

בשנת 2009, קבוצת בית הספר זכתה באליפות מחוז מוסקבה והעפילה לליגה הראשונה.

ב-2010 הקבוצה התמודדה באליפות רוסיה וסיימה במקום השני, כשרק צ'רטנובו האלופה, מעליה, עם הפרש 4 נקודות. .

ב-2011 בית הספר אורגן מחדש כמועדון כדורגל נשים בשם זורקי. לאורך השנים, הקבוצה זכתה פעם אחת באליפות רוסיה והעפילה לגמר הגביע ואף התמודדה יפה במפעלים האירופיים, כשהעפילה לשמינית גמר גביע אופ"א במשך שתי עונות רצופות. 

בשנת 2015 המועדון פורק.

תארים והישגים
-------------

* אליפות רוסיה
	+ **אלופה** 2012/13
	+ סגנית: 2011/12, 2014
	+ מקום שלישי: 2013, 2015
* גביע רוסיה
	+ גמר: 2011/12
* גביע אופ"א
	+ שמינית גמר (2): 2012/13, 2013/14

קישורים חיצוניים
----------------

* 

* אתר האינטרנט הרשמי של זורקי קרסנוגורסק (ברוסית)

* פרופיל, באתר Soccerway
**אנפת גוליית** היא מין של אנפה. היא מצויה בעיקר באפריקה שמדרום לסהרה, וישנן אוכלוסיות קטנות בדרום אסיה ובדרום-מערב אסיה.

בישראל היא מזדמנת נדירה ביותר עם שש תצפיות עד סוף שנות השבעים, בעמק החולה, מעגן מיכאל, ואילת. מאז ועד היום נרשמה עוד תצפית בודדת בשנת 1993 במעגן מיכאל.

זהו המין הגדול ביותר במשפחת האנפתיים. רוב גופה של האנפה אפור-כחלחל, אך צווארה, ראשה, וחזה חומים. גובהה כ-120 עד 152 ס"מ, משקלה כ-4.3 עד 4.5 ק"ג, ומוטת כנפיה כ-185 עד 230 ס"מ. הנקבות קטנות מעט מהזכרים.

תוחלת החיים של אנפות הגוליית בטבע עומדת על כ-15 שנים.

התנהגות ותזונה
--------------

האנפה ניזונה בעיקר מדגים גדולים, ומתעלמת בדרך כלל מהקטנים יותר. היא ניזונה בדרך כלל מ 2-3 דגים גדולים ליום. לעיתים היא אוכלת גם פגרים, צפרדעים, סרטנים, יונקים קטנים, לטאות, נחשים וחרקים. זהו מין יחידאי, ורק לעיתים נדירות נצפו קבוצות או זוגות מחוץ לעונת הרבייה. האנפות טריטוריאליות, ויגנו על אזורי האכילה שלהן מפלישה של אנפות אחרות ממין זה. אנפות הגוליית אינן נודדות בדרך כלל, אך הן יכולות לעבור לאזור אכילה אחר אם התנאים בבית הגידול המקורי קשים.

האנפות פעילות בעיקר בשעות הלילה. במשך רוב שעות הערות שלהן, הן עומדות בתוך המים, ומחכות שהטרף יתקרב אליהן.

רבייה
-----

עונת הרבייה מתרחשת בדרך כלל בעונה הרטובה, בין נובמבר למרץ. באזורים מסוימים אין עונת רבייה מוגדרת, אלא הפרטים מתרבים לכל אורך השנה במידה שווה. הרבייה לא מתרחשת בהכרח כל שנה. הפרטים במין זה מונוגמיים - הזכר והנקבה משתתפים בבניית הקן ובגידול הגוזלים. לא נצפתה התנהגות חיזור אצל אנפות גוליית, אך ידוע שצבע הגוף נעשה בהיר יותר לקראת עונת הרבייה, ושהזכר והנקבה משמיעים מעין "דואט" בתקופה זו.

האנפות מעדיפות לקנן על איים, או על מקבצי צמחייה. הן עשויות לנטוש את אתר הקינון אם הוא מתחבר ליבשה. באגמים או במקווי מים גדולים ישנו בדרך כלל מספר גדול של אנפות מקננות. לעיתים, גם שחפים, מינים אחרים של אנפות, נחשונים, מגלנים וקורמורנים מקננים במושבות הקינון של אנפות הגוליית. הקן נבנה בדרך כלל מענפים וזרדים, וקוטרו כמטר עד מטר וחצי.

הביצים כחולות בהירות, ומשקלן כ-108 גרם. גודל התטולה הוא בין 2 ל-5 ביצים בדרך כלל, והדגירה נמשכת 24-30 ימים. רק כ-25% מהביצים בוקעות לבסוף, בגלל תנאי הסביבה או טריפה.

קישורים חיצוניים
----------------

ויקישיתוף מדיה וקבצים בנושא **אנפת גוליית** בוויקישיתוף
* אנפת גוליית, באתר ITIS (באנגלית)
* אנפת גוליית, באתר NCBI (באנגלית)
* אנפת גוליית, באתר Animal Diversity Web (באנגלית)
* אנפת גוליית, באתר GBIF (באנגלית)

הערות שוליים
------------

1. ↑  אנפת גוליית באתר הרשימה האדומה של IUCN
2. ↑  מגדיר הציפורים של ישראל - אנפת גולית, באתר פורטל צפרות
**עגל אורלוב**, או **עגל הנסיך אורלוב**, או **בשר עגל אורלוב** (בצרפתית: **Veau Orloff** או **Veau Orlov**) היא מנה מהמאה ה-19 של המטבח הצרפתי, אשר נוצרה על ידי השף הצרפתי Urbain Dubois בשרותו של הנסיך אורלוב, לשעבר שגריר רוסיה בצרפת.

מאפיינים
--------

המנה מורכבת מנתח בשר עגל מאודה-צלוי, פרוס דק, ממולא בשכבה דקה של פטריות קצוצות דק שנקרא דיקסל (פירושו קישוט או מלית העשויים במיוחד מפטריות מוקפצות קצוצות דק) ובצל (כמו סוביז שהוא רוטב על בסיס בשמל המכיל בצל מסונן או טחון) בין הפרוסות, ואז מורכבת מחדש בצורה המקורית. לאחר מכן היא מכוסה ברוטב מורניי (רוטב בשאמל עם גבינה) ומושחם בתנור.

מנות דומות פופולריות כיום ברוסיה, שם הן בדרך כלל נקראות **בשר בסגנון צרפתי** (ברוסית: **мясо по-французски**). בסוגים אלה, בשר עגל מוחלף לרוב בסוגי בשר זולים יותר, כגון בשר בקר או חזיר, ורוטב המורני עשוי להיות מוחלף במיונז. לעיתים קרובות מוסיפים גם שכבה של תפוחי אדמה פרוסים.

גלריה
-----

* Modern Russian "French-style meat""בשר נוסח צרפתי" מנה רוסית מודרנית

ראו גם
------

* רשימת תבשילי קדירה
* רשימה של מנות פטריות
* רשימה של מנות רוסיות
* רשימת מנות עגל

קישורים חיצוניים
----------------

ויקישיתוף מדיה וקבצים בנושא **עגל אורלוב** בוויקישיתוף

הערות שוליים
------------

1. 1 2 3  Jennifer Eremeeva. *Veal Orlov: A dish fit for a prince*. Russia Beyond, February 26, 2014
2. 1 2  Duc Mityagov. *'French meat' brings a taste of 18th century Russia to your table*. Russia Beyond, January 27, 2017
**אלן אוז'בולט** (בסלובנית: **Alen Ožbolt**; נולד ב-24 ביוני 1996) הוא כדורגלן סלובני המשחק בעמדת החלוץ בהפועל תל אביב.

קריירה
------

אוז'בולט החל את דרכו בדומז'אלה, והושאל לעונה אחת לבורוסיה דורטמונד ב' מהליגה האזורית בגרמניה, לפני שבינואר 2018 הוא חתם במועדון האוסטרי TSV הארטברג. עם זאת, בתום העונה הוא עזב את הקבוצה.

ב-16 בספטמבר 2018 חתם אוז'בולט לשלוש שנים בלוקומוטיב פלובדיב מליגת העל הבולגרית. שישה ימים לאחר מכן, ערך אוז'בולט את הופעת הבכורה שלו בניצחון הליגה 1–3 על ספטמברי סופיה, כשהוא נכנס כמחליף בדקה ה-81. ב-15 במאי 2019, כבש אוז'בולט את שער הניצחון בגמר הגביע הבולגרי נגד בוטב פלובדיב, שהעניק ללוקומוטיב את הגביע הראשון שלהם. הוא סיים את העונה עם 8 שערים ב-29 הופעות בכל המסגרות.

ב-11 בינואר 2020 חתם אוז'בולט לארבע וחצי שנים בסלובן ברטיסלאבה מליגת העל הסלובקית.

ב-14 ביולי 2021 חתם בהפועל חיפה. ב-29 בינואר 2022 כבש את השלושער הראשון שלו בקריירה בניצחון 1-5 על בית"ר ירושלים.

ב-17 ביולי 2022 חתם בהפועל תל אביב בה כבש את שער הבכורה מול בית"ר ירושלים בגביע הטוטו.

תארים
-----

דומז'אלה
* **הגביע הסלובני**: 2016/2017

לוקומוטיב פלובדיב
* **הגביע הבולגרי**: 2018/2019

סלובן ברטיסלאבה
* **אליפות סלובקיה** (2): 2019/2020, 2020/2021
* **הגביע הסלובקי** (2): 2019/2020, 2020/2021

קישורים חיצוניים
----------------

ויקישיתוף מדיה וקבצים בנושא **אלן אוז'בולט** בוויקישיתוף

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu
* "ישראל? אפילו 2 אחוז מהשמועות לא נכונות", באתר ערוץ הספורט, 7 בפברואר 2022

הערות שוליים
------------

1. ↑  איציק כלפי, ‏חוד החנית: אלן אוז'בולט חתם בהפועל תל אביב, באתר ONE‏, 18 ביולי 2022
**גנאדי מיכאילוביץ' סטרקאלוב** (ברוסית: **Геннадий Михайлович Стрекалов**; 26 באוקטובר 1940 – 25 בדצמבר 2004) הוא קוסמונאוט סובייטי שטס ב-5 משימות חלל כחבר משלחת לתחנת החלל סאליוט 6 וסאליוט 7.

ביוגרפיה
--------

סטרקאלוב נולד בעיירה מיטישצ'י במחוז מוסקבה. הוא סיים בית הספר בעיר קורוליוב והתחיל לעבוד במפעל להרכבת חללית. בשנת 1960 הוא התחיל ללמוד הנדסה ובמקביל עבד במחלקת תכנון מס' 1. לאחר סיום הלימודים הוא המשיך בעבודה ובמקביל, בשנת 1983 סיים עבודת הדוקטורט.

בשנת 1973 סטרקאלוב נכלל ביחידת הקוסמונאוטים.

בשנת 1980 הוא ביצע טיסה בחללית סויוז T-3 לצד לאוניד קיזים ואולג מקארוב. במהלך טיסה נבדקו פתרונות תכנוניות חדשות.

בשנת 1983 נערכה הטיסה השנייה בחללית סויוז T-8 לצד ולדימיר טיטוב ואלכסנדר סרברוב. במהלך טיסה זו הייתה מתוכננת עגינה לתחנת החלל סליוט 7 שבוטלה לאור בעיות טכניות.

בשנת 1984 נערכה הטיסה השלישית בחללית סויוז T-11 לצד יורי מלישב כמפקד וראקש שרמה (הודו). הם חזרו לכדור הארץ לאחר כשבוע בחללית סויוז T-10.

בשנת 1990 נערכה הטיסה הרביעית בחללית סויוז TM-10 לצד גנאדי מנאקוב. צוות החל בביצוע תוכנית של משלחת מס' 7. במהלך טיסה זו סטרקאלוב ביצע פעילות חוץ רכבית במהלך הם הצליחו לסגור פתח במודול "קוואנט 2" אך לא היה ניתן להחזיר אותו למצב שמיש.

בשנת 1995 נערכה הטיסה החמישית בחללית סויוז TM-21 לצד ולדימיר דז'ורוב ונורמן ת'אגארד (ארצות הברית. במהלך טיסה זו סטרקאלוב ביצע פעילות חוץ רכבית נוספת.

בשנת 1995 סטרקאלוב עזב את יחידת הסוקמונאוטים אך המשיך בעבודתו בתאגיד הטילים והחלל אנרגיה.

לאחר פרישה לגמלאות, סטרקאלוב כיהן במספר תפקידים ציבוריים.

קישורים חיצוניים
----------------

ויקישיתוף מדיה וקבצים בנושא **גנאדי סטרקאלוב** בוויקישיתוף
* תקציר נתונים באתר ספייספאקטס
* נתונים מאנציקלפדיית החלל
* ביוגרפיה באתר רוסקוסמוס (ברוסית)
* ביוגרפיה מפורטת (ברוסית)
* גנאדי סטרקאלוב, באתר אנציקלופדיה בריטניקה (באנגלית)
* גנאדי סטרקאלוב, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 129663034
* ISNI: 0000 0003 8313 5842
* LCCN: n85154985
* VIAF: 267558600
* WorldCat: lccn-n85154985

 |
סכו"ם לדוגמה
**סכו"ם** הם כלי האוכל המרכזיים המשמשים לאכילת מזון בתרבות המערבית.
סכו"ם הוא ראשי התיבות של סכין, כף ומזלג, אך גם הכפית נחשבת לכלי מזון מרכזי.

חומרים
------

בעבר היה הסכו"ם עשוי בדרך כלל מכסף או מפיוטר ששימשה ליצירת סכו"ם יותר זול. בנוסף, סכינים מסוימים היו עשויים מפלדה, על מנת לחתוך בצורה יעילה יותר.

הכף גולפה תחילה מעץ ועד היום נמשך השימוש בכפות מעץ.

החל מהמאה ה-19 גבר השימוש בניקל כסף כדי ליצור סכו"ם יותר זול, וכיום רוב הכלים מיוצרים מפלדת אל חלד.

בנוסף לשימוש במתכות, החל במאה ה-20 גם ייצור סכו"ם מפלסטיק, לשימוש חד פעמי.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **סַכּוּ"ם** |
| ויקישיתוף תמונות ומדיה בוויקישיתוף: **סכו"ם** |

* ההיסטוריה של הסכו"ם
* שי זמיר, מערכת הסכו"ם העתיקה בעולם התגלתה בישראל, באתר ynet, 31 באוגוסט 2010
* אתר למנויים בלבד אילון גלעד, מתי התחלנו לאכול עם סכו"ם?, באתר הארץ, 30 בנובמבר 2016

| סכו"ם |
| --- |
| 

|  |
| --- |
|  סכין •  כף •  מזלג •  כפית •  כף-מזלג •  ספלייד |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007538321705171
* GND: 4144935-6
* LCCN: sh85035003
* LNB: 000319906
* NARA: 10643698
* NDL: 00562883
* NKC: ph189257

 |
**קולולוש** (באנגלית: **Coolooloosh**) הוא הרכב מוזיקלי ישראלי. מבין הרכבי הגרוב הישראליים הבולטים ביותר.

היסטוריה
--------

ב-2005 הוציא ההרכב את אלבום הבכורה, "קולולוש". האלבום הוקלט בירושלים ומשלב בתוכו את סגנונות ההיפ-הופ, הג'אז והפאנק. ב-2006 הוציאו את הסינגל "Fight Rebel Sun". השיר הוקלט בשיתוף האמנים סגול 59, קוואמי, קרולינה, קאשי ושאנן סטריט כחלק מהמאבק להשארתו של סולן הלהקה, הראפר היהודי-אמריקאי רבל סאן בישראל. לבסוף, הצליח המאבק והראפר ומשפחתו קיבלו אזרחות ישראלית.

בראשית 2008, יצאה הלהקה לחודשיים של הקלטות והופעות בארצות הברית, לטובת הקלטת אלבומם השני, "Elements of Sound". את האלבום הפיק דייוויד אייבורי, אשר עבד בעברו עם אריקה באדו. כמו כן, בשירים "Some Place" ו-"Yeah Yeah Yeah" מתוך האלבום, מתארח זמר הג'אז האמריקאי באני סיגלר (אנ'). האלבום זכה לשבחים רבים ממבקרי המוזיקה בישראל ומחוצה לה.

ב-2009, הוציאו את אלבום הרמיקס "Coolooloosh Remixed" הכולל רמיקסים לשירים מתוך אלבומם הקודמים אשר הופקו על ידי מיכאל כהן, בן הנדלר, ג'וני גולדשטיין ואמנים נוספים. ב-2011 הוציאו את הסינגל "Everyday", יחד עם הזמר הבריטי דניאל בדינגפלד (אנ'). השיר הוקלט בעת ביקורו של בדינגפלד בישראל.

ב-2014, הוכרז כי ההרכב התפרק. ב-2018 ההרכב התאחד, והוציא את המיני-אלבום "The Stakes Are High".

חברי ההרכב
----------

חברי ההרכב יובל גרשטיין ויוגב שטרית, פועלים גם בהרכב הרוק חם ומחמם בום. אורי וינוקור ועומר לוז פועלים גם בהרכב ההיפ הופ הישראלי הרב-לשוני סיסטם עאלי. רבל סאן פועל גם בהרכב ההיפ הופ לוסיל קרו.

* אורי וינוקור - בס
* רבל סאן - ראפ
* יובל גרשטיין - גיטרה ושירה
* יוגב שטרית - תופים
* ספי ציזלינג - סקסופון
* עומר לוז - פטיפון וסינתיסייזר

### חברים לשעבר

ירון אוזנה היה חבר גם בלהקת התפוחים.

* אריק לוי - סקסופון
* מתן גוב ארי - חצוצרה
* דדי כהן - טכנאי קול
* ירון אוזנה - טרומבון

דיסקוגרפיה
----------

### אלבומי אולפן

* 2005: קולולוש
* 2008: Elements of Sound

### מיני-אלבומים

* 2018: The Stakes Are High

### אלבומי הופעה

* 2007: Live in the Dark

### אלבומי רמיקס

* 2009: Coolooloosh Remixed

### אלבומי אוסף

* 2010: Combina

קישורים חיצוניים
----------------

* קולולוש, באתר MOOMA (בארכיון האינטרנט)

הערות שוליים
------------

1. 1 2  שגיא בן נון‏, הרכב הגרוב קולולוש מתפרק: "הגענו למיצוי", באתר וואלה!‏, 21 בפברואר 2014
2. ↑  Rick Mason, The 2019 Twin Cities Jazz Fest starts today, City Pages
3. 1 2  אתר למנויים בלבד בן שלו, "אנחנו נראים כמו פרסומת לבנטון": להקת "קולולוש" מתאחדת, באתר הארץ, 10 באוקטובר 2018
4. ↑  פעמון החירות מצלצל "קו לו לו", באתר ‏מאקו‏, 3 בדצמבר 2008
5. ↑  Rebirth of Coolooloosh, The Jerusalem Post | JPost.com
6. ↑  Remix Album, by CooLooLoosh, CooLooLoosh
7. ↑  מישהו שומע אותם, באתר ‏מאקו‏

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007305698905171

 |
עטיפת "קילטרטן", 1964
**קילטרטן** הוא פרסום אוונגרדי שהוגדר כ"כתב עת חד-פעמי", שיצא בתל אביב בשנת 1964 בכמה מאות בודדות של עותקים ועסק בשירה ואמנות. שמו נלקח משירו של המשורר האירי ויליאם בטלר ייטס "טייס אירי צופה מותו". עורכיו של כתב-העת היו המשורר מקסים גילן ונחום קיין (שם העט של נחום כהן, שהיה אז חייל). כמו כן השתתף בעריכה מאיר ויזלטיר. 

קילטרטן נחשב חריג בתולדות הפרסומים הספרותיים הישראליים, חלק מייחודו הוא בשאיפתו להיות כתב עת חד-פעמי. בגיליון היחיד שלו כתבו מאיר ויזלטיר, ברנרדוס לוציוס, מיכאל קרבובי, הצייר ניצן אביב, המחזאי יוסף מונדי, דפנה ערוד, יאיר הורביץ ויונה וולך שטרם מלאו לה 20. בגיליון התקיים גם ריאיון עם הפסל יצחק דנציגר (יוצרו של הפסל נמרוד).

קילטרטן הציב את עצמו משמאל לרוח האוונגרד שאז החלה לנשב בעולם הפואטי של ישראל. בגיליון הפנו עורכיו מכתב מתריס לנתן זך, עורך כתב העת "יוכני", ולגבריאל מוקד, עורך כתב העת "עכשיו", בו כתבו:

"בעיני חלק מהציבור הנכם נחשבים כמי שמייצגים את הזרם החדש... אין אנו סבורים שאתם ממלאים את החובה המוטלת על כתבי עת בעלי רמה, בישראל, בחלק הראשון של שנות השישים, במאה העשרים... קילטרטן, שהוא אולי כתב העת הראשון בישראל שאינו מתימר ליהפך לתקדים, פונה אליכם: חדלו להעריך ספרות ואמנות טובה".

בנוסף, ניסח העורך מקסים גילן מכתב הקורא לוועידת פרס נובל לספרות להעניק את הפרס למשורר עזרא פאונד, על אף היותו פשיסט, בשל השפעתו הגדולה על השירה. 

קילטרטן הרבה ללעוג לפרובינציאליות הישראלית של אותה תקופה ובז למשוררים הוותיקים. הוא כלל כתיבה רעננה ועיצוב לא מוקפד, על גבול הפנזין. כיום עותקיו של פרסום זה נדירים ויקרים, אך אפשר לקרוא אותו דרך רשת האינטרנט. "קילטרטן" השפיע על כתבי עת שיצאו לאחר מכן בשנות השבעים ומשפיע עדיין על כתבי עת בעלי נטיות אוונגרדיות כ"מעין" ו"כתם"[דרוש מקור].

קישורים חיצוניים
----------------

* מאיר ויזלטיר, איך יכלו להדפיס דבר כזה?, באתר nrg‏, 25 בספטמבר 2005
* אתר למנויים בלבד ננה אריאל, כתב העת האוונגרדי והחד-פעמי קילטרטן, באתר הארץ, 14 ביוני 2013
* ננה אריאל, ‏קילטרטן - כתב עת חד-פעמי: על מגזינים קיקיוניים ומהלכים מודרניסטיים, **אות** 6, סתיו 2016

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007431001005171

 |
בשר בקר טחון אחרי השחמה
**השחמה** (באנגלית: **Browning**) היא תהליך של בישול חלקי של פני הבשר, כדי לפתח את טעמו באמצעות תגובות השחמת מזון שונות ולהעניק לו צבע מושך יותר.

זהו שלב ראשון ושכיח בבישול בשרים ותבשילים מטוגנים.

טכניקות
-------

השחמה מתבצעת בדרך כלל באמצעות מחבת, שעל פי רוב מחוממת מראש לטמפרטורה בינונית גבוהה כדי למנוע הידבקות. כדי להשחים את הבשר כראוי, תחילה יש להסיר ממנו את הלחות שעל פני השטח שלו. זה מושג בדרך כלל על ידי ייבוש פני הבשר במגבת נייר כדי להסיר את המים. 

בשר טחון משחים לעיתים קרובות לפני הוספת מרכיבים אחרים, למשל כאשר מוסיפים אותו לתבשילי קדירה או למוצרי מזון ארוזים מראש וטמפרטורת הבישול הסופית לא תהיה גבוהה מספיק, כדי ליזום את תגובת מאייר. אז מערבבים אותו במהלך הבישול, כדי לשבור אותו ולקדם השחמה אחידה. לפעמים מוסיפים בצל ותבלינים בשלב זה. כשהבשר הגיע לדרגת השחמה הרצויה, מסירים את המחבת מהאש ומרוקנים את עודפי השומן.

ראו גם
------

* צריבה (בישול)

הערות שוליים
------------

1. ↑  Julia Child, Louisette Bertholle, Simone Beck, *Mastering the art of French cooking*
2. ↑  "Restodontê | Descubra receitas a partir de seus ingredientes". *Restodontê* (בBrazilian Portuguese). נבדק ב-2018-03-17.
**מרטין סטיבן "מרטי" אנגל** (באנגלית: **Martin Stephen "Marty" Engel**;‏ 25 בינואר 1932 - 29 בינואר 2022) היה אתלט יהודי-אמריקאי, אלוף ארצות הברית (1953), שיאן ארצות הברית, אלוף המכביות (הרביעית 1953 והחמישית 1957) וסגן-אלוף המשחקים הפאן-אמריקאיים (מקסיקו סיטי 1955) ביידוי פטיש.

ביוגרפיה
--------

אנגל נולד וגדל בניו יורק.

### 1952

#### אלוף ארצות הברית

במבחנים האמריקאים לאולימפיאדת הלסינקי (1952) שנערכו בלוס אנג'לס, קליפורניה ב-27 ביוני 1952 זכה אנגל במדליית זהב ביידוי פטיש בשיא אישי חדש של 55.60 מטר. במשחקים עצמם, הוא עלה לשלב הגמר עם עוד 25 אתלטים בתוצאה של 50.00 מטר. בשלב הגמר הוא פסל את שלושת הניסיונות שלו.

### 1953

באליפות ארצות הברית שנערכה בדייטון אוהיו ב-27 ביוני 1953 זכה אנגל במדליית זהב ביידוי פטיש בתוצאה של 56.92 מטר ובכך הגן על תוארו.

#### שיאן ארצות הברית

בתחרות שנערכה בבולטימור, מרילנד ב-11 ביולי 1953 קבע אנגל ביידוי פטיש שיא ארצות הברית חדש של 59.55 מטר. שיפור לשיא הוותיק בן ה-40 שנה.

#### אלוף המכביה

בתחרויות האתלטיקה של המכביה הרביעית שנערכו בסוף ספטמבר 1953 זכה אנגל בשתי מדליות, זהב וארד. מדליית זהב ביידוי פטיש בתוצאה של 49.87 מטר, לפני ציטרון מארצות הברית (47.72 מטר) ומאירון מישראל (41.18 מטר) ומדליית ארד, בהדיפת כדור ברזל בתוצאה של 14.22 מטר, אחרי ברנרד מאייר (16.36 מטר) וסטן למפרט (15.92 מטר), שניהם מארצות הברית. נוסף לכך, סיים במקום רביעי בזריקת דיסקוס בתוצאה של 36.58 מטר.

### 1954

באליפות ארצות הברית שנערכה בסנט לואיס בשנת 1954 זכה אנגל במדליית כסף בידוי פטיש בתוצאה של 56.51 מטר.

### 1955

#### סגן-אלוף הפאן אמריקה

במשחקים הפאן אמריקאיים השניים שנערכו במקסיקו סיטי במרץ 1955 זכה אנגל בשתי מדליות, כסף וארד. מדליית כסף, ביידוי פטיש בתוצאה של 53.36 מטר ומדליית ארד, בהדיפת כדור ברזל בתוצאה של 14.62 מטר.

### 1956

במבחנים האמריקאים לאולימפיאדת מלבורן (1956) סיים אנגל במקום רביעי ביידוי פטיש בתוצאה של 59.23 מטר ולכן הוא לא נכלל במשלחת האמריקאית למשחקים.

### 1957

בתחרויות האתלטיקה של המכביה החמישית שנערכו בשנת 1957 זכה אנגל בשתי מדליות זהב, בהדיפת כדור ברזל בתוצאה של 14.86 מטר, לפני אורי זוהר (14.01 מטר) וברוך חבס (13.67 מטר), שניהם מישראל וביידוי פטיש בתוצאה של 53.83 מטר, לפני ב. פיליפס מאוסטריה (41.13 מטר) ופנחס פולונסקי מישראל (39.36 מטר).

### 1960

בתחרות שנערכה ביונקרס, מדינת ניו יורק ב-11 ביוני 1960 קבע אנגל ביידוי פטיש שיא אישי חדש של 61.74 מטר.

שיאים אישיים
------------

* הדיפת כדור ברזל: 15.40 מטר (1954)
* זריקת דיסקוס: 43.13 מטר (1956)
* יידוי פטיש: 61.74 מטר (1960)

אנגל נפטר ב-29 בינואר 2022.

קישורים חיצוניים
----------------

* מרטין אנגל, באתר olympedia.org
* מרטין אנגל, באתר Track and Field (גברים)
* טבלאות ושיאים של השגי 6 המכביות ושל ישראל, מעריב, 22 באוגוסט 1965

הערות שוליים
------------

1. ↑  מרטין אנגל - המבחנים האמריקאים למשחקים האולימפיים עמוד 102
2. ↑  אלופי המכביה מארה"ב יגנו על תוארם במכביה החמישית, הצופה, 8 באוגוסט 1957
3. ↑  אתלטיקה במשחקים הפאן אמריקאיים 1955 (ויקיפדיה באנגלית)
4. ↑  מרטין אנגל - המבחנים האמריקאים למשחקים האולימפיים עמוד 112
5. ↑  רק שלושת האתלטים הראשונים בכל ענף, זכו לייצג את ארצות הברית במשחקים האולימפיים.
**אינדרי** (שם מדעי: *Indri indri*), הקרוי גם **באבאקוטו**, הוא מין יחיד בסוגו. האינדרי הוא אחד מהגדולים ממיני הלמורים החיים כיום. זהו שוכן עצים פעיל-יום המקורב לסיפאקות. כמו כל הלמורים הוא אנדמי למדגסקר ונמצא בסכנת הכחדה עקב בירוא יערות נרחב באי.

תיאור
-----

יחד עם סיפאקה מעוטרת, האינדרי הוא הלמור הגדול ביותר שעדיין קיים. אורך ראשו וגופו יחד הוא בין 64–72 ס"מ ויכול להגיע לגובה של 120 ס"מ עם רגליים זקופות לגמרי.

האינדרי נע בין העצים בקפיצות וטיפוס כשגופו אנכי לקרקע. יש לו רגליים ארוכות ושריריות, שבהן הוא משתמש כדי לדחוף את גופו מגזע לגזע. עיניו הגדולות והירקרקות ופניו השחורות הממוסגרות על ידי אוזניו העגולות והפרוותיות נותנות לו הופעה של דוב צעצוע. פרוותו הרכה כמשי ברובה שחורה עם חלקות לבנות בגפיים, בצוואר, בכתר ובגב התחתון. אוכלוסיות שונות מראות וריאציות שונות בצבע, עם כמה אוכלוסיות צפוניות שרוב הפרטים או כולם שחורים. הפנים עירומות עם עור שחור חיוור, ולפעמים מעוטר בפרווה לבנה. שלא כמו כל למור אחר, יש לו רק זנב מנוון.

תפוצה
-----

משכנו של למור זה הוא ביערות השפלה והיערות ההרריים בחוף, מ-Réserve Spéciale d’Anjanaharibe-Sud בצפון, לנהר מנגורו בדרום. הם נעדרים מחצי-האי מסואלה והפארק הלאומי מרוג'ג'י, למרות שאינדרי חיים ביערות הסמוכים, פחות מ-40 ק"מ משם.

### התייחסות ילידי המקום

ילידי מדגסקר מתייחסים אל האינדרי בכבוד. והם חוששים להרוג אותו, ואם נמצא אינדרי מת הם קוברים אותו בכבוד. החזקתו אינדרי בשבי נחשבת לחטא גדול.

קישורים חיצוניים
----------------

ויקישיתוף מדיה וקבצים בנושא **אינדרי** בוויקישיתוף
* אינדרי, באתר ITIS (באנגלית)
* אינדרי, באתר NCBI (באנגלית)
* אינדרי, באתר Animal Diversity Web (באנגלית)
* אינדרי, בבסיס הנתונים ARKive (באנגלית)
* אינדרי, באתר האנציקלופדיה של החיים (באנגלית)
* אינדרי, באתר GBIF (באנגלית)
* אינדרי, באתר אנציקלופדיה בריטניקה (באנגלית)

הערות שוליים
------------

1. ↑  אינדרי באתר הרשימה האדומה של IUCN